laion/Wikipedia-Exotic huggingface dataset:
סאבין-לה-לאק

סאבין-לה-לאק (בצרפתית: Savines-le-Lac) הוא כפר בהרי האלפים, במחוז האלפים העליונים בדרום מזרח צרפת. בשנת 2016 גרו בו 1,057 תושבים. הכפר שוכן על גדת מאגר המים המלאכותי סר-פונסון, בגובה של 782 עד 840 מטר מעל פני הים. הוא ממוקם ליד קצהו הדרומי של הגשר הנטוי מעל המאגר (Pont de Savines) (אנ'), הנושא את הכביש N94. הכפר נוסד במאה ה-12 בשם סאבין והועתק ממקומו פעמיים: הכפר נוסד על גדתו הימנית של הנהר דוראנס (Durance), ננטש בעקבות המהפכה הצרפתית והוקם מחדש על גדתו השמאלית של הנהר במאי 1961, בעקבות הקמת מאגר סר-פונסון, ננטש הכפר שוב והוצף במי המאגר. הוא הוקם מחדש במקומו הנוכחי על גדת המאגר. לכפר המחודש ניתן השם סאבין-לה-לאק (סאבין שעל האגם). בעקבות ההצפה צנחה אוכלוסיית הכפר מכ-1,000 איש לכ-400, אך היא שבה וגדלה לאחר מכן. מדיה וקבצים בנושא סאבין-לה-לאק בוויקישיתוף אתר האינטרנט הרשמי של סאבין-לה-לאק (בצרפתית) (בצרפתית) ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
הגביע הרוסי בכדורסל 2018/2019

הגביע הרוסי בכדורסל גברים 2018/2019 הוא גביע רוסיה ה-18 במספר שנערך בחסות התאחדות הכדורסל הרוסית. בגביע זכתה בפעם השנייה בתולדותיה קבוצת פארמה פרם. פרק זה לוקה בחסר. אנא תרמו לוויקיפדיה והשלימו אותו. משלב 16 האחרונות השתתפו גם קבוצות הסופרליגה הרוסית בכדורסל ושתי קבוצות מהליגה המאוחדת של VTB. אתר האינטרנט הרשמי של הגביע הרוסי בכדורסל 2018/2019
צומת השומרים

צומת השומרים הוא צומת מרכזי במערב עמק יזרעאל המחבר בין כביש 75 וכביש 722. הצומת ממוקם מזרחית לקריית טבעון. ליד הצומת ממוקם המרכז המסחרי "מתחם חוצות אלונים", ובו תחנת דלק, מסעדות, חנויות אופנה והנעלה, וחנויות נוספות. הצומת חיבר בעבר בין מרכז ודרום ישראל לעמק יזרעאל, אזור הכנרת וצפון ישראל. עם פתיחת מחלף ישי עברה אליו חלק מהתנועה שעברה במקור בצומת השומרים. הצומת נקרא על שם ארגון השומר: הוא סמוך לשייח' אבריק שהיה אחד ממרכזי הארגון החל בשנות העשרים של המאה העשרים. עד 11 בינואר 2019, היה הצומת צומת מרכזי באזור שניחן בגודשי תנועה רבים. בעקבות הקמת מחלף ישי הוסר הצורך במעבר דרך צומת השומרים, לנוסעים בכביש 77 לכיוון יקנעם. פקק בצומת השומרים מדיה וקבצים בנושא צומת השומרים בוויקישיתוף הרמזור הישראלי החדש שחוסך 65% מזמן ההמתנה ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
שימון מרצ'יניאק

שימון מרצ'יניאק (בפולנית: Szymon Marciniak; נולד ב-7 בינואר 1981) הוא שופט כדורגל פולני. מרצ'יניאק שופט משחקים בליגת העל הפולנית, וכן במסגרות משחקים של פיפ"א, כגון גמר מונדיאל 2022, שהתרחש בקטר ב-18 בדצמבר. מרצ'יניאק הפך לשופט מטעם פיפ"א בשנת 2011. באותה שנה הוא שפט את משחק מוקדמות הליגה האירופית בין אולסון לבין פרנצווארוש. ב-2012 הוא שפט את משחקו הראשון בליגת האלופות, בין ונטספילס למולדה. הוא שימש כשופט במשחקי מוקדמות מונדיאל 2014, הראשון שבהם בין פורטוגל לאזרבייג'ן. הוא נכנס לרשימת שופטי העלית של אופ"א ב-2015, ונבחר לאחד מ-27 שופטי הכדורגל הטובים באירופה. ב-30 ביוני 2015, הוא שפט את משחק גמר אליפות אירופה בכדורגל עד גיל 21 בין שוודיה לבין פורטוגל. במרץ 2016 הוא שפט את משחקו הראשון בשלב הנוקאאוט של ליגת האלופות, לאחר שניהל את משחק שמינית הגמר בין ריאל מדריד לרומא. חודש לאחר מכן הוא שפט במשחק רבע הגמר בין באיירן מינכן לבין בנפיקה ליסבון. במסגרת יורו 2016 הוא שפט שלושה משחקים: ספרד נגד צ'כיה ואיסלנד נגד אוסטריה בשלב הבתים ואת משחק שמינית הגמר בין גרמניה לסלובקיה. ב-29 במרץ 2018 הודיעה פיפ"א הודיעה שהוא ישפוט במונדיאל 2018 ברוסיה. בטורניר זה הוא שפט שני משחקים בשלב הבתים: בין ארגנטינה לאיסלנד ובין גרמניה לשוודיה. מאוחר יותר באותו קיץ הוא שפט את הדרבי של מדריד בין ריאל לאתלטיקו במסגרת הסופר קאפ האירופי 2018. ב-2021 הוא אובחן עם טכיקרדיה לאחר שהחלים ממחלת נגיף קורונה 2019, מה שמנע ממנו לשפוט בטורניר יורו 2020. לאחר ששפט שני משחקים במונדיאל 2022 בקטר, של צרפת מול דנמרק וארגנטינה מול אוסטרליה, נבחר מרצ'יניאק לשפוט גם את משחק הגמר של הטורניר בין צרפת לארגנטינה ב-18 בדצמבר. ב-2023 הודיעה אופ"א שמרצ'יניאק ישפוט את גמר ליגת האלופות, ובכך הפך לשופט השני בהיסטוריה ששופט באותה עונה גם את גמר המונדיאל וגם את גמר ליגת האלופות. ביוני אותה שנה, שבוע וחצי לפני הגמר בין מנצ'סטר סיטי לאינטר מילאנו פורסם שמרצ'יניאק נאם בכנס של מפלגת הימין הרדיקלי הפולנית קונפדרציית החירות והעצמאות (אנ'), שמנהיגה, סלבומיר מנצן, התבטא נגד יהודים, להט"בים והפלות מלאכותיות. למרות הביקורת שספג הודיעה אופ"א ב-2 ביוני כי הוא אכן ישפוט את הגמר, לאחר שהתנצל וטען כי נשא הרצאה בנושא מוטיבציה ו"לא היה מודע לאופי האירוע המדובר". ב-2024 שפט בחצי גמר ליגת האלופות בין ריאל מדריד לבאיירן מינכן, ואחרי טעות מכריעה בדקות הסיום של המשחק הושהה על ידי אופ"א וחזר חודשיים לאחר מכן ליורו 2024. מדיה וקבצים בנושא שימון מרצ'יניאק בוויקישיתוף שימון מרצ'יניאק, באתר Transfermarkt שימון מרצ'יניאק, באתר Soccerway פרופיל השופט, באתר Transfermarkt סיכום המשחק: פורטוגל 3 - 0 אזרבייג'ן רשמי: שימון מרצ'יניאק ישפוט את גמר המונדיאל, באתר ערוץ הספורט, 15 בדצמבר 2022 שיחזר היסטוריה: נקבע השופט לגמר האלופות, באתר ערוץ הספורט, 22 במאי 2023 ישלם ביוקר? מרצ'יניאק נאם בכנס אנטישמי, באתר ערוץ הספורט, 1 ביוני 2023 בצל הסערה: מרצ'יניאק ישפוט בגמר האלופות, באתר ערוץ הספורט, 2 ביוני 2023 אופ"א אישרה: מרצ'יניאק ישפוט בגמר האלופות, באתר ONE‏, 2 ביוני 2023
הגביע הרוסי בכדורסל 2000

הגביע הרוסי הראשון בכדורסל גברים בעונת 2000 נערך בחסות התאחדות הכדורסל הרוסית. הטורניר שנערך מאוגוסט עד אוקטובר 2000 היה טורניר הגביע הראשון וזכתה בו לוקומוטיב מינרלני וודי. במקור הגביע היה צריך להיות משוחק על ידי 16 קבוצות, אך צסק"א סירבה להשתתף. מאוחר יותר הוזמנו במקומה קבוצת צ'רפובץ סברסטל ואוניקס-2 קאזאן, אך גם הן סירבו להשתתף בטורניר. לכן, בשלב הראשון חולקו 15 המשתתפות בטורניר לארבעה בתים. הטורנירים הקבוצתיים נערכו בארבע ערים. בסראטוב: שיחקו אוניקס קאזאן, אוטודור סראטוב, אורל גרייט ברזניקי וקבוצת NBK נובוקוזנצק. בקיסלובודסק שיחקו לוקומוטיב מינרלני וודי, דינמו מייקופ, דינמו אוטודור וולגוגרד וסטברופול. באירקוטסק שיחקו שחטיור אירקוטסק, לוקומוטיב נובוסיבירסק, יניסיי קרסנויארסק ואניברסל טומסק. בסנקט פטרבורג שיחקו אורל גרייט פרם, ספרטק סנקט פטרבורג וחימקי מוסקבה. כל המשחקים נערכו בסיבוב אחד. מכל בית לשלב הסופי, שהתקיים בסוצ'י באולם ספרטק בעיר, העפילו שתי קבוצות. בשלב הסופי חולקו הקבוצות לשני בתים A ו-B. כששני המועדונים הטובים ביותר מכל בית העפילו לחצאי הגמר, שהתקיימו ב-7 באוקטובר. ב-8 באוקטובר, נערכו משחק הגמר והמשחק על המקום השלישי. באותו יום, המועדונים שסיימו במקומות 3–4 בבתים שיחקו על מקומות 5–8 בצורה דומה. הזוכה קיבלה את הזכות לייצג את רוסיה בגביע קוראץ' 2001/02. כל המשחקים נערכו בסראטוב. כל המשחקים נערכו בקיסלובודסק. כל המשחקים התקיימו באירקוטסק. כל המשחקים נערכו בסנקט פטרבורג. אוניקס קאזאן ואוטודור סאראטוב סירבו להשתתף בטורניר הסופי. את מקומה של אוניקס קיבלה דינמו מייקופ, במקום אוטודור התמודדה ספרטק סנקט פטרבורג. כל המשחקים בטורניר הסופי נערכו בסוצ'י. שלב הפלייאוף נערך בעיר סוצ'י. סטטיסטיקות באתר Statbasket.ru עיתון "ספורט אקספרס" עיתון "ספורט אקספרס" עיתון "ספורט אקספרס" כתבה מספורט אקספרס 23 באוגוסט 2000, באתר sport-express.ru (ברוסית) כתבה מספורט אקספרס 25 באוגוסט 2000, באתר sport-express.ru (ברוסית) כתבה מספורט אקספרס 26 באוגוסט 2000, באתר sport-express.ru (ברוסית) כתבה מספורט אקספרס 28 באוגוסט 2000 (ברוסית) כתבה מספורט אקספרס 30 באוגוסט 2000, באתר sport-express.ru (ברוסית) כתבה מספורט אקספרס 4 בספטמבר 2000, באתר sport-express.ru (ברוסית) כתבה מספורט אקספרס 5 בספטמבר 2000, באתר sport-express.ru (ברוסית) כתבה מספורט אקספרס 6 בספטמבר 2000, באתר sport-express.ru (ברוסית) עיתון "ספורט אקספרס" כתבה מספורט אקספרס 6 באוקטובר 2000, באתר sport-express.ru (ברוסית) כתבה מספורט אקספרס 7 באוקטובר 2000, באתר sport-express.ru (ברוסית) [1] [2] כתבה מספורט אקספרס 9 באוקטובר 2000, באתר sport-express.ru (ברוסית)
Tug of War (אלבום של פול מקרטני)

Tug of War (בעברית: משיכת חבל) הוא אלבום הסולו השלישי של פול מקרטני, שיצא באפריל 1982. זה היה האלבום הראשון של מקרטני שפורסם לאחר פירוק Wings באפריל 1981. בסך הכל זה היה האלבום ה-11 שלו מאז התפרקות הביטלס. זה היה גם האלבום הראשון של מקרטני לאחר רצח שותפו לשעבר ג'ון לנון. האלבום הופק על ידי המפיק לשעבר של הביטלס ג'ורג' מרטין והיה מספר 1 במצעדים במדינות רבות. כמה מבקרים הכתירו אותו כחזרה למקורות של מקרטני. לאחר שחרור אלבום הסולו שלו McCartney II, להקת Wings התאחדו ביולי ובאוקטובר 1980 כדי לערוך חזרות על כמה שירים שהופיעו מאוחר יותר ב-Tug of War וב-Pipes of Peace. הוא הרגיש צורך בהכוונה, וקרא למפיק שלו, ג'ורג' מרטין, כדי להתחיל להקליט שיר שנכתב עבור הדמות של רופרט בר (שמקרטני היה הבעלים של הזכויות לדמות) ששמו "We All Stand Together", בין היתר. המפגשים היצירתיים נמשכו עד ה-9 בדצמבר, בבוקר שבו התעורר מקרטני וגילה ששותפו הוותיק לשעבר, ג'ון לנון, נורה ונהרג בלילה הקודם בניו יורק. הוא ויתר על המפגש של אותו היום על הדרך (שם הוא ודני לייני הקליטו את צד ב' של "Rainclouds") אבל גם מרטין וגם מקרטני הרגישו שעדיף לעזוב את הפרויקט ולהתחיל מחדש ברגע שהם יהיו מוכנים. מידע על האלבום Tug of War באתר MusicBrainz מידע על האלבום Tug of War באתר AllMusic האלבום Tug of War באתר Discogs JPGR's Beatles site: Paul McCartney's Tug of War
צומת עין אפק

צומת עין אפק הוא צומת מרכזי בצפון הקריות. הצומת מקשר בין כביש 4 בציר עכו-חיפה לכניסות לקריית ביאליק (כביש 7911) ולקריית מוצקין. מן הצומת ניתן להגיע לשמורת עין אפק, שכונת אפק ושכונת נאות אפק בקריית ביאליק, ובקריית מוצקין לשכונת נווה גנים ולחלקה הצפוני של העיר. בצומת ממוקמת תחנת מטרונית הנקראת "תחנת עין אפק". ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
אמה בראונלו

אמה בראונלו (באנגלית: Emma Brownlow;‏ 1832 – 1905) הייתה אמנית התקופה הוויקטוריאנית, הידועה ביותר בציוריה המתארים סצינות מהחיים בבית היתומים - "פאונדלינג הוספיטל", בלונדון. אמה הייתה בתו של ג'ון בראונלו, שגדל בבית היתומים. הוא התפתח בתוך המוסד עד שהפך למנהלו. ג'ון בראונלו כתב כמה ספרים על המוסד, וכן את הרומן הנס סלואן (1831). הרומן הזה השפיע מאוחר יותר על צ'ארלס דיקנס בספרו - אוליבר טוויסט, שאף הכניס את דמותו של המנהל ג׳ון בראונלו לתוך ספרו דיקנס היה חבר של משפחת בראונלו. אמה הפכה לאמנית, שהפיקה סדרה של ציורים בשנות ה-50 וה-60 של המאה ה-19, המתארים סצינות מהחיים בבית היתומים. היא גם ציירה דיוקנאות וציורים של חיי היומיום. היא הציגה באקדמיה המלכותית לאמנויות. הציור הבולט ביותר שלה היה "מצאה מחדש את אמה״, שהוצג באקדמיה המלכותית בשנת 1858. היא פגשה את בעלה דונלד קינג, דרך המעורבות שלה במקהלת בית היתומים. דונלד קינג היה זמר מקצועי. בני הזוג עברו מאוחר יותר לניו זילנד. אחרי נישואיה, ציירה לעיתים נדירות, הקדישה את עצמה למשפחתה. אמה בראונלו יצרה ארבעה ציורים באותו פורמט המתאר סצנות מבית היתומים "פאונדלינג הוספיטל" ומוצגות באופן קבוע במוזיאון בית היתומים. ציור השמן הראשון, משנת 1858, נקרא "מצאה מחדש את אמה" שמתאר ילדה מהמוסד שהוחזרה לאמה. מאחורי השולחן עומד אביה ג׳ון בראונלו מנהל בית היתומים. זהו הציור הבולט ביותר מבין הארבעה. הציור הבא שלה נעשה ב-1863, "הטבילה", ואחריו "חדר החולים" (1864), ציור שמן על בד המציג גרסה רומנטית של ילד המטופל בבית היתומים. הציור הרביעי הוא שכותרתו "נטילת חופשה" (1868) מראה את ההחלטה לקראת יציאת היתומים לתחילת העבודה מחוץ לבית היתומים, כשהנערים מוערכים מול חברי צוות המוסד. הציורים צוינו לא רק בגלל ייצוגם את החיים בבית היתומים, אלא גם על הכללתם רפרודוקציות של ציורים מפורסמים מאוסף בית היתומים, כולל שתי יצירות מרכזיות של ויליאם הוגארת ואחת על ידי בנג'מין ווסט. קתרין רואץ' מציינת כי העבודות של אמה בראונלו מציגות דרמה של גאולה ותקווה עבור ילדים יתומים באמצעות ייצוגים ויזואליים. יש שטוענים כי בציורים אלה הציירת המשיכה את העבודה של אביה, לשם קידום הערכים של המוסד באמצעות תמונות של חיי היומיום וטקסים שהיו נהוגים בו." אמה בראונלו גם ציירה עבודות קטנות יותר המתארות סצנות ודיוקנאות של ילדים. אתר מוזיאון בית היתומים ״פונדלינג הוספיטל״ Colby, R, Fiction with a purpose: major and minor nineteenth-century novels, Indiana University Press, 1967, p.128. Wood, Christopher, Victorian Panorama, Faber & Faber, 1990. Catherine Roach, 'The Foundling restored: Emma Brownlow King, William Hogarth, and the public image of the Foundling Hospital in the 19th century', The British Art Journal, Vol. 9, No. 2 (Autumn 2008), pp. 40-49. Rachel Bowlby, A Child of One's Own: Parental Stories, Oxford University Press, 2013, p.99.
לגליזציה

לֵגָלִיזַצְיָה (בעברית: הַתָּרָה לפי חוק) היא הסרת איסור שקיים לגבי פעולה שאינה חוקית, או חקיקת חוק שמתיר פעולה שהייתה בעבר מחוץ לחוק. באופן גס, ניתן לדבר על לגליזציה מוחלטת, ועל לגליזציה מבוקרת. לגליזציה עשויה להיות מוחלטת, דהיינו מצב בו האיסור מוסר באופן מוחלט וללא שום סייג, או מבוקר, דהיינו האיסור מוסר באופן מחושב ושקול כביכול. הבחירה בתהליך מסוים כרוכה בגורמים רבים ובבדיקת כל מקרה לגופו. ללגליזציה של פעולות שהיו אסורות בעבר יכולות להיות סיבות שונות, ביניהן: שינוי בערכים - לדוגמה, החברה הופכת לסלחנית יותר כלפי מי שהעדפותיו המיניות שונות מאלה של הרוב. עקב כך, המחוקק מבטל חוקים האוסרים יחסי מין חד-מיניים. הכרה של המחוקק בחוסר יעילות של איסור גורף, ואימוץ איסורים פחות גורפים שמאפשרים למדינה פיקוח טוב יותר - לדוגמה, האיסור הגורף על מכירת משקאות אלכוהולים בארצות הברית ("חוק היובש") נכשל, ולכן בוטל והוחלף בחוקים המסדירים מכירת משקאות חריפים לבגירים, אוסרים על מכירתם לקטינים, ומגבילים את מכירתם לבעל רישיון מתאים. התאמת החוק לשינויים טכנולוגיים - לדוגמה, בטיחות כלי הרכב והכבישים משתפרת, ובעקבות כך המחוקק מעלה את מהירות הנסיעה המותרת. לעיתים לגליזציה נובעת מכמה מהסיבות יחד: לגליזציה של סמים קלים לדוגמה, שהונהגה בכמה מדינות, קשורה גם בהכרה בחוסר יעילות החוק וגם בשינוי בערכי החברה. שאלת הלגליזציה קשורה פעמים רבות בסוגיות ערכיות הנתונות לוויכוח ציבורי. המתנגדים ללגליזציה של סמים קלים למשל טוענים שהיא מעדיפה את הפרט על חשבון הכלל, ושהשימוש בסמים פוגע לא רק במשתמש אלא גם במשפחתו וחבריו. אחרים לעומתם טוענים לחירות וחופש הפרט, וגורסים שאין לממשלה סמכות מוסרית לנטילת חופש זה כאשר האדם אינו פוגע בסביבתו. ליברטנים תומכים בליברליזציה של מה שמוגדר בעיניהם כ"פשעים חסרי-קורבנות", כגון שימוש בסמים מכל סוג, שימוש בנשק למטרות הגנה עצמית, וזנות. יש להבחין בין לגליזציה לבין דה-קרימינליזציה, שמסירה את ההיבט הפלילי מעבירה מסוימת, אך אינו הופכת את העבירה לחוקית לגמרי. לדוגמה בישראל זנות אינה מהווה עבירה פלילית, אך סרסרות כן. גם שימוש בסמים קלים אינו נאכף במדינות רבות בעולם, אך הסוחר בהם יענש בחומרה. חדשות לגליזציה בארץ ובעולם כמה שווה לגליזציה בישראל - מכון ירושלים עלה ירוק: "לגליזציה בישראל שווה 3 מיליארד ש"ח בשנה" מכון ירושלים: יותר לגליזציה - פחות תאונות דרכים מילים ומונחים חדשים (סיוון תשע"ט, יוני 2019), באתר האקדמיה ללשון העברית, ‏17 ביוני 2019 עו"ד תומר אשש, לגליזציה של קנאביס היא לא מילה גסה, באתר דין – עורכי דין ומידע משפטי בישראל. ‏14/06/2016
Who's That Girl (שיר)

"Who's That Girl" (בעברית: "מִי הַבַּחוּרָה הַזּוֹ") הוא סינגל של הזמרת-יוצרת האמריקאית מדונה, מתוך פסקול בעל אותו השם. השיר יצא כסינגל הראשון מתוך הפסקול של הסרט "מי הנערה הזו?" אשר יצא בשנת 1987 ובו כיכבה מדונה עצמה. השיר יצא ב-29 ביוני 1987, על ידי חברות התקליטים האחים וורנר וסייר רקורדס. מאוחר יותר, יצא השיר בשנית בשנת 2009, כחלק מאלבום הלהיטים שהוציאה הזמרת: Celebration. כאשר צילומי הסרט "מי הנערה הזו?" החלו, מדונה פנתה לפטריק לאונרד וביקשה ממנו ליצור שיר אשר משקף את אופי אישיותה בסרט. לבקשתה, לאונרד יצא דמו של השיר עליו ביססה מדונה את מילות השיר אותם כתבה בעצמה. תחילה, הסרט היה אמור להיקרא בשם "Slammer" ולכן גם השיר היה קרוי ככה אך מאוחר יותר שמו של הסרט התחלף לשמו הנוכחי וכך גם שם השיר. השיר הולחן באמצעות מכשור וכלים כמו תופים ובס וכלים נוספים. השיר שואב השראה מהתרבות ההיספנית אשר באה לידי ביטוי בשילוב של מילים בספרדית מתוך השיר וחזרה כפולה של משפטים אשר התאפיינה אז בשירה היספנית. השיר הגיע למקום הראשון בארצות הברית ובכך הפך לשיר השישי של מדונה לעשות זאת. בנוסף הוא הגיע למקום הראשון גם בממלכה המאוחדת, הולנד, קנדה, אירלנד ובלגיה. השיר היה מועמד לפרס גראמי עבור "השיר הטוב ביותר מפסקול" ולפרס גלובוס הזהב בקטגוריית "השיר המקורי הטוב ביותר". הקליפ לשיר הציג את מדונה לא כדמותה בסרט אלא כאישה ספרדייה אשר מחפשת אוצר. על מנת לקדם את השיר ביצעה אותו בסיבוב ההופעות שלה באותה שנה "Who's That Girl World Tour" ומאוחר יותר ביצעה אותו בסיבוב ההופעות שלה "Rebel Heart Tour" בפעם הראשונה מזה 28 שנים שבהן לא ביצעה את השיר בסיבובי ההופעות שלה. במהלך השנים לשיר נעשו מחוות וגרסאות כיסוי רבות. מדיה וקבצים בנושא Who's That Girl בוויקישיתוף מידע על היצירה "Who's That Girl" באתר מיוזיק בריינז מידע על הסינגל "Who's That Girl" באתר מיוזיק בריינז מידע על היצירה "Who's That Girl" באתר Discogs סרטון השיר "Who's That Girl" באתר יוטיוב The Number Ones: Madonna’s “Who’s That Girl”, Stereogum, ‏2021-03-08 (באנגלית) Madonna Chart History, Billboard www.bpi.co.uk Madonna | Official Top 40 | MTV UK, web.archive.org, ‏2013-10-30 ORICON NEWS, ORICON NEWS InfoDisc : Les Certifications Officielles des 45 T. / Singles / Titres (Depuis 1073), www.infodisc.fr
ימי בגין

ימי בגין היא סדרת טלוויזיה דוקומנטרית ישראלית ששודרה בערוץ כאן 11, ועוסקת בימי כהונתו של מנחם בגין כראש ממשלת ישראל. הסדרה מתמקדת בתולדות כהונת מנחם בגין כראש ממשלת ישראל, מהמהפך ועד התפטרותו. החל מהסכם השלום עם מצרים, דרך בחירות 1981 וכלה במלחמת לבנון הראשונה. בסדרה משולבים קטעי ארכיון, ובהם קטעים שלא שודרו מעולם, וראו אור לראשונה בסדרה. הסדרה הופקה במסגרת המיזם המשותף של קרן גשר לקולנוע רב תרבותי, קרן אבי חי וקרן מיימונידיס. הסדרה עוררה תגובות מעורבות. נשמעו טענות לפיהן הסדרה "מרדדת את בגין" וכי היא "יותר עדות מפענוח". שרון (סדרת טלוויזיה) אתר האינטרנט הרשמי של ימי בגין "ימי בגין", במסד הנתונים הקולנועיים IMDb (באנגלית) "ימי בגין", סרטונים בערוץ היוטיוב אריאנה מלמד, "ימי בגין" מציגה ראש ממשלה שחלם על ישראל השלמה, והתרסק, באתר הארץ, 26 במרץ 2019 סמדר שילוני, "ימי בגין": מרוב רצון להאדיר את האגדה, הסדרה מרדדת את האיש, באתר ynet, 28 במרץ 2019 אריאנה מלמד, "ימי בגין" היא יותר עדות מפענוח, באתר הארץ, 27 במרץ 2019 ​
זולא (מכתש פגיעה)

מכתש זולא הוא מכתש פגיעה הנמצא על כוכב חמה אשר קרוי על שמו של הסופר והפובליציסט הצרפתי אמיל זולא. האיגוד האסטרונומי הבינלאומי הכריז על שמו של המכתש ב-1979. מדיה וקבצים בנושא זולא בוויקישיתוף Planetary Names: Welcome, planetarynames.wr.usgs.gov sp423, history.nasa.gov Астронет > Имена на карте Меркурия, www.astronet.ru Planetary Names: Crater, craters: Zola on Mercury, planetarynames.wr.usgs.gov ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
Burning Up

"Burning Up" (בעברית: "בּוֹעֶרֶת") הוא סינגל של הזמרת-יוצרת האמריקאית מדונה מתוך אלבום הבכורה שלה, Madonna. השיר יצא יצא לאור ב-9 במרץ 1983, כסינגל השני מתוך האלבום, על ידי חברות התקליטים האחים וורנר וסייר רקורדס. השיר הגיע למקום הראשון במצעד שירי הדאנס קלאב. השיר הוצג לראשונה למדונה בגרסת הדמו שלו על ידי סייר רקורדס. לאור הצלחת הסינגל הקודם מתוך האלבום, "Everybody" במצעדי הדאנס השיר המשך את הקו המוזיקלי שלו כאשר החיל מוזיקת דאנס ודיסקו. מדונה שיתפה פעולה עם רג'י לוקאס אשר הפיקה את השיר ואילו ג'וני בניטז היה אחראי על השימוש בגיטרה ולקולות הרקע בשיר. מבחינה מוזיקלית השיר מכיל גיטרת בס, סינתיסייזרים ותופים. מבחינה לירית השיר מדבר על אהבה ותשוקה כלפי אדם ספציפי. השיר יצא ביחד עם השיר "Physical Attraction" כצד ב' שלו, שיר שמאוחר יותר יצא גם בתוך אלבום הבכורה שלה. "Burning Up" קיבל ביקורות מעורבות מהמבקרים אשר מתחו ביקורת על הקומפוזיציה האפלה והדחופה של השיר אך שיבחו את צלילי המחול. השיר לא זכה להצלחה בעולם פרט למצעד שירי הדאנס האמרקאי שם הגיע למקום ה-3 ובאוסטרליה שם הגיע למקום ה-20. על מנת לקדם את השיר הופיעה איתו מדונה במועדונים שונים ואף צירפה אותו לרשימת השירים של סיבוב ההופעות "The Virgin Tour". כמעט כ-20 שנה לאחר מכן ביצעה שוב את השיר בסיבוב ההופעות "Re-Invention World Tour" בגרסה מיוחדת שכללה גיטרה חשמלית. אחת עשרה שנה לאחר מכן ביצעה שוב את השיר בסיבוב ההופעות "Rebel Heart Tour". בקליפ הרשמי שיצא לשיר נראית מדונה שהיא שוכבת ומתפתלת על כביש בזמן שבן זוגה נוסע על מנת לחפש אותה. בסוף הקליפ נראית מדונה עצמה נוהגת באותו הרכב ובכך בעצם מדונה מעבירה את המסר שהשליטה תמיד בידיים שלה. מדיה וקבצים בנושא Burning Up בוויקישיתוף מידע על היצירה "Burning Up" באתר מיוזיק בריינז גרסאות נוספות ל"Burning Up" באתר SecondHandSongs סרטון השיר "Burning Up" באתר יוטיוב Walters, Barry (2004). "Madonna". In Brackett, Nathan; Hoard, Christian (eds.). The New Rolling Stone Album Guide (4th ed.). Simon & Schuster. pp. 508–509. ISBN 0-7432-0169-8. Madonna Chart History, Billboard
קדם ערבה

קדם ערבה הוא מאחז במתכונת של יישוב קהילתי מעורב (חילונים ודתיים), השוכן במקום בו שכן קיבוץ בית הערבה בשנים 1986–2000. במשך שנים התקיים במקום קיבוץ בית הערבה. במהלך שנת 2000 עבר הקיבוץ למיקומו הנוכחי, כקילומטר מערבית. עד לשנת 2015 שכנו במקום העובדים הזרים של קיבוץ בית הערבה. בשנת 2016 הועברה החזקה על המקום לידי תנועת אמנה, במסגרת הסכם מחיקת חובות של קיבוץ בית הערבה. בשנת 2014 החל תהליך גיבוש קבוצה של כ-20 משפחות שהיו עתידות לעלות לקרקע בתמיכת תנועת אמנה ובינואר 2017 עלתה קבוצה ראשונה לקרקע. בקיץ 2022 התגוררו ביישוב 47 משפחות. קדם ערבה שוכן סמוך לכביש 90, צפונית לצומת בית הערבה וים המלח, דרומית לבקעת הירדן ודרומית-מזרחית לעיר יריחו. מדיה וקבצים בנושא קדם ערבה בוויקישיתוף עמוד הפיסבוק של קדם ערבה קדם ערבה באתר מועצה אזורית מגילות ים המלח קדם ערבה באתר מועצת יש"ע קדם ערבה באתר שלום עכשיו אלישע בן קימון, שלום עכשיו: רוב התחלות הבנייה ביהודה ושומרון - בהתנחלויות מבודדות, באתר ynet, 26 במרץ 2018 המתחם נרכש בהליך מעורר מחלוקת[דרוש מקור], בסיוע ותיווך של זאב חבר, מידי קיבוץ בית הערבה. ההיסטוריה חוזרת - החל תהליך גיבושה של קהילה חדשה בצפון ים המלח
מרוץ עכברים

מרוץ עכברים (באנגלית: Rat race) הוא ביטוי המתאר מרדף אינסופי שנועד מראש להיכשל או שהוא חסר תועלת. הביטוי מדמה את בני האדם לעכברים הרצים להשיג גבינה, אך ללא הצלחה. לרוב, הביטוי מתייחס לרצון להתקדם כלכלית ולהתעשר. המרוץ מתאר תהליך מתיש פיזית ונפשית שדומה לאורח חיים שאינו מאפשר מנוחה ורגיעה. כאנלוגיה לעיר מודרנית, ניתן להסתכל על האזרחים בעיר כעכברים הנעים במבוך גדול מאוד. הם משקיעים הרבה אנרגיה בתזוזה ממקום למקום אך בסופו של דבר לא משיגים כלום לא באופן פרטני ולא כקבוצה. את ההשוואה הזאת ניתן ליישם גם על מקומות עבודה, במיוחד עבודה תחרותית מאוד או עבודה בה יש להשקיע מאמצים רבים. באופן כללי, אם פרט כלשהו עובד יותר מדי קשה אז הוא נמצא ב"מרוץ עכברים". האדם שנמצא כלוא במרוץ דומה לעכבר מעבדה שהריצה במעגל נכפת עליו על ידי מדענים, כאשר על האדם מופעלים לחצים חברתיים שונים כגון רצון לצבור סטטוס חברתי, הון או קידום כלשהו. ליציאה "ממרוץ העכברים" יכולות להיות מספר אפשרויות: מעבר ממקום עבודה או מקום מגורים לאזור כפרי. יציאה לפנסיה, התפטרות או הפסקת עבודה. מעבר למקום עבודה בו ישנם פחות לחצים. מעבר לתחום עבודה אחר לחלוטין. מעבר לעבודה מהבית. הקמת עסק עצמאי ויציאה ממעגל העבודה כשכיר. ניהול אורח חיים סגפני בטבע. התעלמות מצרכים חומריים. התכחשות לחיי החברה המודרניים. המיתוס של סיזיפוס סיזיפוס איזון בית-עבודה דאונשיפטינג מדיה וקבצים בנושא מרוץ עכברים בוויקישיתוף
מושב זקנים (ספר)

ספר מושב זקנים הוא ספר פירושי בעלי התוספות על התורה. הספר הודפס לראשונה בשנת תשי"ט, 1959 בלונדון על ידי סלימאן בן דוד סלימאן ששון. הספר נדפס מכתב יד שנכתב בקוטרוני (באיטליה הדרומית) על ידי הסופר ר' שמואל בן דוד אבן שהם, ונשלמה כתיבתו בשנת ה'רל"ד (1473). שם מחבר הליקוט אינו ידוע, אך נראה שהיה בתקופת הרא"ש כיוון שהוא האחרון המוזכר בספר. שמו של החיבור נראה מאוחר. השם מופיע בכתב יד ספרדי בכתיבה מאוחרת משאר החיבור. ונראה ששם הספר ניתן בהשראת החיבור דעת זקנים (נדפס בליוורנו שנת תר"ח) שגם הוא מכיל פירושי בעלי התוספות לתורה. מדיה וקבצים בנושא מושב זקנים בוויקישיתוף הספר באתר היברו בוקס כתב היד באתר הספרייה הלאומית יהושפט נבו, דרכי פרשנותו של "מושב זקנים" לתורה יצחק לנגה, המעין, גיליון, יב, תשל"ו עמ' 75 - 95, באתר אוצר החכמה (צפייה מוגבלת למנויים)
טיסנקרופ מערכות ימיות

טיסנקרופ מערכות ימיות (באנגלית: ThyssenKrupp Marine Systems ובראשי תיבות TKMS) היא חברת החזקות גרמנית של יצרני מערכות ימיות, אוניות וצוללות. החברה נוסדה כאשר קונצרן טיסנקרופ רכש את מספנות HDW ב-5 בינואר 2005. מטה החברה שוכן בדיסלדורף. מנכ"ל החברה הוא רולף וירץ. החברה מחזיקה בחברות הבנות הבאות: מספנות HDW בקיל שבגרמניה. חברת "אטלס אלקטרוניק" (Atlas Elektronik) בברמן שבגרמניה. חברת "הלניק שיפיארדס" (Hellenic Shipyards) בסקראמגס שביוון (25%). בשנת 2014 הגיעו המכירות השנתיות של החברה ל-1.2 מיליארד אירו, והחברה העסיקה כ-3,700 עובדים. ב-25 ביולי 2007 פתחה החברה סניף בקראצ'י שבפקיסטן, ובהמשך היא הפכה לאחת המספנות הגדולות במדינה. מדיה וקבצים בנושא טיסנקרופ מערכות ימיות בוויקישיתוף אתר האינטרנט הרשמי של טיסנקרופ מערכות ימיות
מוריגן הכתם

מוריגן הכתם או ג'ון דורי (באנגלית: John Dory; שם מדעי: Zeus faber) הוא דג ממחלקת מקריני סנפיר, בעל גוף צר, גבוה ופחוס מצדדיו. למוריגן הכתם תכונה ייחודית: פיו משתרבב קדימה. מצב זה מסייע למוריגן הכתם ללכוד את טרפו. גם גופו הדק, אשר קשה להבחין בו, מאפשר לו להתקרב אל הטרף מבלי להתגלות. מוריגן הכתם נפוץ מאוד באוקיינוס השקט (וההודי) ואפשר למצוא אותו גם בחופיו המזרחיים של האוקיינוס האטלנטי, בחופי הים התיכון ובישראל. סימן ההיכר שלו הוא הכתם השחור, המוקף בטבעת צהובה, הנמצא בכל צד של גופו (במרכז). מדיה וקבצים בנושא מוריגן הכתם בוויקישיתוף מוריגן הכתם, באתר ITIS (באנגלית) מוריגן הכתם, באתר NCBI (באנגלית) מוריגן הכתם, באתר Animal Diversity Web (באנגלית) מוריגן הכתם, באתר האנציקלופדיה של החיים (באנגלית) מוריגן הכתם, באתר FishBase (באנגלית) מוריגן הכתם, באתר GBIF (באנגלית) גיל ססובר, ג'ון דורי מסתיר בתוכו גן עדן של טעמים, באתר הארץ, 5 בנובמבר 2011 מוריגן הכתם באתר הרשימה האדומה של IUCN ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
מושב זקנים (פירושונים)

האם התכוונתם ל... בית אבות – מרכז מגורים המיועד לאנשים בגיל זקנה ספר מושב זקנים – פירושי בעלי התוספות על התורה מושב הזקנים הכללי המאוחד – מוסד גריאטרי שנוסד בירושלים בסוף המאה ה-19 עבור זקנים מהעדה האשכנזית